Finalitzen les votacions dels PRESSUPOSTOS PARTICIPATIUS DE GANDIA 2020
24 desembre 2020

## Finalitzen les votacions dels PRESSUPOSTOS PARTICIPATIUS DE GANDIA 202024 desembre 2020Última actualització: 14 juliol 2025

![](../gestion/img/a546e3efca5b508dde79a888c6f39f86792150fa96252dfab362b0ce107becc1.jpeg)  
  

El període de votació dels Pressupostos participatius de Gandia de 2020 ja ha finalitzat. Fins ahir, 23 de desembre, més de 3.800 veïns i veïnes de Gandia han participat d’aquesta votació final, que sumat als 2.700 de la votació filtre, demostra _“que aquets mecanismes funcionen i que la ciutadania vol votar i prendre decisions col·lectivament. Que en aquests temps de pandèmia la ciutadania participe en millorar la seua ciutat és un orgull per a tot el Govern de Gandia_”, ha senyalat el **regidor responsable de Polítiques amb la Ciutadania, Nahuel González.**

Les 6 propostes que han obtingut major suport de la ciutadania han estat:

*   Reforma del pati del col·legi Benipeixcar- 907 vots
*   Veterinari per als animals de Gandia que viuen al carrer – 539 vots
*   Reformes i millores en la Plaça El·líptica- 507 vots
*   Anella Verda de Gandia. Connexió entre el CAI i al rotonda de Daimús (Primera fase)- 493 vots
*   Nou espai sociocultural al Centre Social del Raval- 464 vots
*   Millora del sistema de carrils bici- 447 vots

Tot i això, en els propers dies s’estudiaran totes les propostes que podran dur-se a terme, ja que com a mínim en seran 6, _“però_ -explica Juanjo Giner, director general de Participació Ciutadana-, _arribarem al màxim possible en funció del que ens permeta el pressupost”._  També es tindrà en compte, segons González _“els filtres de discriminació positiva cap als barris que més dificultat tenen per a guanyar el vot”._

Per a Giner, _“el factor més nou d’aquests pressupostos ha estat la implicació i participació de la ciutadania de forma continuada durant 3 mesos. La participació ha estat quantitativa presentant més de 100 propostes i votant massivament, tant en la votació filtre com en la votació final), com de forma qualitativa, elaborant, consensuant, reflexionant i debatent cadascuna de les propostes ciutadanes i de barri dels pressupostos de 2020”._

[Twittear](https://twitter.com/share)